Z A P I S N I K

**Sa 50. sjednice Upravnog vijeća**

**održane dana 15.09.2020.godine**

u prostorijama Dječjeg vrtića „Mačak Paško“

**s početkom u 15,00 sati**

Nazočni;

1. Višnja Mikuš-Krešić - predstavnica osnivača – predsjednica Upravnog vijeća

2. Mislav Krešić - predstavnik osnivača

3. Nikola Krešić - predstavnik osnivača

4. Mirjana Lučić - predstavnica odgojitelja

5. Tajana Krešić - predstavnica korisnika usluga - roditelja

Izočni:

Ostali nazočni: ravnateljica – Manuela Žiljak

Sjednicu Upravnog vijeća otvara predsjednica Upravnog vijeća Višnja Mikuš-Krešić - svima želi dobrodošlicu, te puno uspjeha u radu. Napominje da je to 50. sjednica Upravnog vijeća na kojoj su prisutni svi članovi Upravnog vijeća, a što znači da ima kvorum te da mogu donositi pravovaljane odluke i predlaže slijedeći

D n e v n i r e d:

1. Usvajanje zapisnika sa 49. sjednice Upravnog vijeća
2. Donošenje Kurikuluma dječjeg vrtića „Mačak Paško“ za pedagošku godinu 2020/2021
3. Donošenje Godišnjeg plana i programa odgojno-obrazovnog rada dječjeg vrtića „Mačak Paško“ za pedagošku godinu 2020/2021
4. Pitanja i prijedlozi – Razno

Dnevni red je jednoglasno usvojen, te se prelazi na razmatranje pojedine točke.

**Ad 1.**

Članovi Upravnog vijeća upoznati su sa Zapisnikom sa 49. sjednice, te je isti pročitan na koji nitko od prisutnih nije imao primjedbi. S obzirom na navedeno zapisnik je jednoglasno prihvaćen.

Nakon kratke rasprave jednoglasno je donijet

**Z A K L J U Č A K**

**1. Usvaja se zapisnik sa 49. sjednice Upravnog vijeća**

**Ad 2.**

Predsjednica Upravnog vijeća izvijestila je Upravno vijeće o obvezi donošenja Kurikuluma i navela slijedeće :Odgoj i obrazovanje djece rane i predškolske dobi ostvaruje se na temelju nacionalnog kurikuluma za predškolski odgoj i obrazovanje. Nacionalni kurikulum utvrđuje

vrijednosti, načela, općeobrazovne ciljeve i sadržaje svih aktivnosti i programa, pristupe i načine rada s djecom rane i predškolske dobi, odgojno-obrazovne ciljeve po područjima

razvoja djece i njihovim kompetencijama te vrednovanje.Nacionalni kurikulum donosi ministar nadležan za obrazovanje.Kurikulum dječjeg vrtića donosi upravno vijeće dječjeg vrtića do najkasnije 30. rujna tekuće pedagoške godine, a njime se utvrđuje: program, namjena programa, nositelji programa, način ostvarivanja programa, vremenik aktivnosti programa i način vrednovanja.Nakon kratke rasprave, a sukladno navedenim odredbama zakona jednoglasno je donijet

**Z A K L J U Č A K**

1. **Donosi se Kurikulum Dječjeg vrtića „Mačak Paško” za 2020./2021. godinu.**

**Ad 3.**

Predsjednica Upravnog vijeća obavještava da je svim članovima Upravnog vijeća proslijedila Godišnji plan i program odgojno-obrazovnog rada Dječjeg vrtića „Mačak Paško” za 2020./2021. godinu.

Ističe da temeljem članka 21. Zakona o predškolskom odgoju i obrazovanju Dječji vrtić „Mačak Paško“ obavlja djelatnost na temelju godišnjeg plana i programa odgojno-obrazovnog rada koji se donosi za pedagošku godinu koja traje od 1. rujna tekuće do 31. kolovoza sljedeće godine.   
Godišnji plan i program rada za pedagošku godinu donosi upravno vijeće dječjeg vrtića do najkasnije 30. rujna, a nakon rasprave i zaključaka koji su bili na Odgojiteljskom vijeću.

Godišnji plan i program rada obuhvaća programe odgojno-obrazovnog rada, programe zdravstvene zaštite djece, higijene i prehrane, programe socijalne skrbi, kao i druge programe koje dječji vrtić ostvaruje u dogovoru s roditeljima djece.

Godišnji plan i program rada dječjeg vrtića (u daljnjem tekstu - GPP) temeljni je dokument dječjeg vrtića i svi poslovi i aktivnosti koje će dječji vrtić obavljati u pedagoškoj godini 2020./2021., trebaju biti planirani navedenim dokumentom.

Ravnateljica dječjeg vrtića predlaže GPP upravnom vijeću, a nakon usvajanja od strane upravnog vijeća odgovorna je za njegovu primjenu i provedbu. Prije donošenja potrebno je provesti raspravu na odgojiteljskom vijeću te razmotriti primjedbe i prijedloge i usuglasiti ih. Prilikom izrade (pisanja) GPP-a trebalo bi svakako koristiti godišnje izviješće za prethodnu pedagošku godinu u kojem su navedene smjernice za poboljšanje rada dječjeg vrtića u narednoj pedagoškoj godini.

Uporište svega navedenog nalazi se u članku 21. Zakona o predškolskom odgoju i obrazovanju u kojem je propisano, citiramo:

(1) Dječji vrtić obavlja djelatnost na temelju godišnjeg plana i programa rada koji se donosi za pedagošku godinu koja traje od 1. rujna tekuće do 31. kolovoza sljedeće godine.

(2) Godišnji plan i program rada za pedagošku godinu donosi upravno vijeće dječjeg vrtića do

30.rujna.   
(3) Godišnji plan i program rada obuhvaća programe odgojno-obrazovnog rada, programe zdravstvene zaštite djece, higijene i prehrane, programe socijalne skrbi, kao i druge programe koje dječji vrtić ostvaruje u dogovoru s roditeljima djece.

Osim toga, članak 2. Državnog pedagoškog standarda predškolskog odgoja i naobrazbe određuje kako svaki program kao dokument mora sadržavati: *opće ciljeve i sadržaje, materijalne uvjete i nositelje odgojno-obrazovnog rada* i stoga je poželjno da i GPP sadržava iste. GPP mora polaziti od stvarnih potreba djeteta kao cjelovite dinamične osobnosti, koja se nalazi u stalnoj interakciji s fizičkim i društvenim okruženjem, što čini bitan čimbenik djetetovog vlastita razvoja. U načelu mora biti humanistički-razvojno usmjeren s pluralističkom tendencijom priznavanja različitosti u pogledu ranog predškolskog odgoja i obrazovanja i koncepcija.

Znači, GPP kao dokument dječjeg vrtića mora sadržavati **sve programe odgojno-obrazovnog rada, programe zdravstvene zaštite djece, higijene i prehrane, programe socijalne skrbi, kao i druge programe koje dječji vrtić ostvaruje te on mora biti temelj tromjesečnog (orijentacijskog) planiranja odgojno-obrazovnog rada s djecom rane i predškolske dobi. Što znači da se u navedenim planovima treba zrcaliti i prepoznavati godišnji plan i program dječjeg vrtića.**

Godišnji plan i program potrebno je dostaviti nadležnom Ministarstvu najkasnije do 15. listopada.

Nadalje predsjednica je izvijestila Upravno vijeće o prethodnom usvajanju i zaključcima na godišnji plan i program odgojno-obrazovnog rada Dječjeg vrtića „Mačak Paško” sa odgojiteljskog vijeća održanog 12. rujna 2020. godine.

Uzimajući u obzir zakonske odredbe i naputke voditeljice za predškolski odgoj jednoglasno je donijet

**Z A K L J U Č A K**

1. **Donosi se Godišnji plan i program odgojno-obrazovnog rada Dječjeg vrtića „Mačak Paško“ za pedagošku godinu 2020./2021.**

**Ad 4.**

**Pitanja i prijedloga nije bilo**

Završeno u 16, 30 sati.

Zapisničar PREDSJEDNIK UPRAVNOG

Mislav Krešić VIJEĆA

Višnja Mikuš-Krešić

KLASA: 601-05/20-01/11

UR.BROJ:251-642-01-20-01-01

Sesvete, 15.09.2020.